लखनऊ में आज से बीजेपी कार्यकारिणी की बैठक  
दो दिनों की इस बैठक में महंगाई, भ्रष्टाचार और काले धन के मु्द्दे पर यूपीए सरकार को कैसे घेरा जाए, इसकी रणनीति बनेगी।
बीजेपी की राष्ट्रीय कार्यकारिणी की दो दिनों की बैठक शुक्रवार से लखनऊ में शुरू हो रही है। इसमें महंगाई, भ्रष्टाचार और काले धन के मु्द्दे पर यूपीए सरकार को कैसे घेरा जाए, इसकी रणनीति बनेगी। वहीं उत्तर प्रदेश में किस तरह पार्टी को मजबूत किया जाए, इस पर भी विचार होगा।  उत्तर प्रदेश में अगले साल विधानसभा के चुनाव हैं। बीजेपी इस पर भी विचार करेगी कि कैसे ज्यादा आक्रमक तरीके से केंद्र और यूपी सरकार के खिलाफ जनता को एकजुट किया जाए। बैठक के दूसरे दिन सभी मुद्दों पर प्रस्ताव जारी किए जाएंगे, जिसमें पार्टी की आगे की लड़ाई की नीति होगी।